Талғар қаласындағы төбелестен бір адам қайтыс болды
DATE: 15:26, 04 Қазан 2024 | GMT +5
TITLE: Талғар қаласындағы төбелестен бір адам қайтыс болды
URL: https://kaz.inform.kz/news/almati-oblisinda-atiska-ulaskan-zhanzhaldan-br-adam-kaytis-boldi-d0df5b/
META: DATE: 15:26, 04 Қазан 2024 | GMT +5
TOTAL WORDS: 111
AUTHOR(S):
TEXT: Алматы облысы Полиция департаментінің мәліметіне сәйкес, Талғар қаласында 4 қазанға қараған түні жас жігіттер арасында жанжал туындаған. Кикілжің қарулы қақтығысқа ұласып, салдарынан екі жігіт аудандық ауруханаға жеткізілді. Олардың бірі алған жарақатынан жансақтау бөлімінде қайтыс болды. – Кісі өлтіру фактісі бойынша полиция қылмыстық іс қозғады. Оқиғаның барлық қатысушысы ұсталды және уақытша ұстау изоляторына қамалды. Қазіргі уақытта істің барлық мән-жайының толықтығын, жан-жақтылығын және объективтілігін қамтамасыз ету үшін қажетті тергеу іс-шаралары жүргізіліп жатыр. Қылмыстық істі тергеу облыстық полиция департаменті басшылығының ерекше бақылауында болады, - деп хабарлады облыстық ПД баспасөз қызметі. Сондай-ақ облыстық ПД тергеу мүддесі үшін өзге де ақпарат жариялауға жатпайтынын ескертті. Еске салайық, бұған дейін Алматыда шетелдік азаматтың өлімі тексеріліп жатқанын жазған едік
